Silikuon a palima we hingkluud heni hinoert, sintetik kompoun mekop a ripiit-ripiit yuunit a siloxien, we a wah chien a haltanietin silikan atom ah axijen atom, noftaim kombain wid kaaban an/ar aijrojin.

Plaant a livin aaganizim we bilang tu di Kindom we niem Plantae. Aaganizim laik chrii, orb, bush, graas, vain, forn, mas, an grii alji a plaant. Bout 350,000 spiishi a plaant egzis ina di worl ya nou. Plaant we griin, get muos a dem enaji frahn sonlait ina di prases we niem fuotosintesis.

Ina naat ah naatwes Afrika, hAfro-hIejiatik languijdem taak aaluoba. Deh ingkluud Arabik, Iityuopian, di Boerba languijdem, Hausa, ah Somali.

Matimatikal kanstant a speshal nomba, yuujali wah riil nomba, we ""signifikantli inchresin ina som wie"". Kanstant araiz ina nof ieria a matimatix, wid kanstant laka e ah π okorin ina soch daivoers kantex az jamechri, nomba tiori, ah kialkiulos. Wa imiin fi a kanstant fi araiz ""nachrali"", ah wa mek a kanstant ""inchresin"", a oltimetli a mata a ties, ah soh matimatikal kanstant nuotebl muo fi istarikal riizn dah fi deh inchrinzik matimatikal inchres. Di muo papila kanstant eh-stodi rait chuu di iejiz ah kompyuut tu nof desimal plies. Aal matimatikal kanstant a difainebl nomba ah yuujali kompyuutebl nomba azwel (Chaitin kanstant a signifikant exepshan).

Litareri jaahra a kiatigari a litareri kampozishan. Jaahra kiah bi ditoermin bai litareri tekniik, tuon, kantent, ar iibm (az ina di kies wid fikshan) lent. Di distingshan bitwiin jaahra ah kiatigari flexibl ah luusli difain, muotaim wid sobgruup.

Di Koisan languij taak ina soutwes Afrika, ina di riijan a di Kala'aari Dezat. Deh bes nuo fi di yuus a klik kansanant az fuoniim, we rait wid leta laka ǃ ah ǂ.

Graviti ar gravitieshan a nachral finamina chuu we aal tingz wid enaji bring tuwadz (ar gravitiet tuwadz) wananeda, hingkluudn staar, planit, gialaxi ah iibm lait ah sobatamik paatikl. Graviti rispans fi nof a di chokcha hina di Yunivoers, bai kriet sfier a aijrojin — we aijrojin fyuuz anda presha fi faam staar — ah gruup dem ina gialaxi. Pah Oert, graviti gi wiet tu fizikal abjek ah kaaz di taid. Graviti ab infinet rienj, alduo di hifek bikomz ingkriisinli wiika pah forda abjek.

Dairek bai di Kolchral Revaluushaneri Edkwaataz ahn lieta bai di Supriim Kolchral Revaluushan Kounsl, di revaluushan fos ting lakdong di yuniversitidem fi chrii ier (1980–1983) ahn afta dehn rihopn dehn ban nof buk ahn poerj touzan a styuudent ahn lekchra frahn di skuuldem. Di kolchral revaluushan invalv a soertn amount a voilens wen dehn tek uoba di yuniversiti kiamposdem sens aya edikieshan ina Iran a di taim ehn daminiet bai leftis fuosiz opuoz tu Ayatollah Khomeini vijan a tiyakrasi, ahn dehn ansoksesful chrai fi rizis Khomeini-is kanchruol a nof yuniversiti. Omoch styuudent ar fakolti dehn kil nobadi no nuo.

Velamazán a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 114 inabitant.